கேள்வி: இலட்சுமிபுரம், கொளத்தூர் - போக்குவரத்து பற்றி விளக்கவும்.
பதில்: இலட்சுமிபுரம் பகுதியானது எப்போதும் சுறுசுறுப்புடன் செயல்பட்டுக் கொண்டிருக்கும் இரட்டை ஏரி சந்திப்பு பகுதிக்கு அண்மையில் உள்ளதால் இப்பகுதியும் மக்கள் நெரிசல் கொண்டதாகவே காணப்படுகிறது. மாநில நெடுஞ்சாலை 2 (தமிழ்நாடு) இதன் அருகிலேயே செல்கிறது. சென்னை மாநகரப் போக்குவரத்துக் கழகம் மூலம் இயக்கப்படுகிற பேருந்துகளில் அதிகளவு இலட்சுமிபுரம் பகுதியை ஒட்டிச் செல்லுகின்றன. ஆந்திரப் பிரதேசம், தெலங்கானா மாநிலங்களுக்கும் பேருந்து சேவைகள் வழங்குகிற மாதவரம் புறநகர் பேருந்து நிலையம், இங்கிருந்து சுமார் 3 கி.மீ. தூரத்திலும், ஆசியாவிலேயே இரண்டாவது மிகப்பெரிய புறநகர்ப் பேருந்து நிலையமான கோயம்பேடு பேருந்து நிலையம் இங்கிருந்து சுமார் 9 கி.மீ. தொலைவிலும் அமைந்துள்ளன. அதிக எண்ணிக்கையிலான விரைவு தொடருந்துகளும் சில நிமிடங்கள் பயணிகள் ஏற, இறங்க நின்று செல்லும் பெரம்பூர் தொடருந்து நிலையம் இங்கிருந்து சுமார் 6.5 கி.மீ. தூரத்தில் அமையப் பெற்றுள்ளது. இங்கிருந்து சுமார் 4.5 கி.மீ. தூரத்தில் வில்லிவாக்கம் தொடருந்து நிலையம் அமைந்துள்ளது. இலட்சுமிபுரத்திலிருந்து சுமார் 12 கி.மீ. தொலைவில், இந்தியாவின் பல இடங்களுக்கும் இரயில் போக்குவரத்து சேவைகள் அளிக்கும் சென்னை மத்திய தொடருந்து நிலையம், 24 மணி நேரமும் சுறுசுறுப்பாகச் செயல்பட்டுக் கொண்டிருக்கிறது. அயல்நாடுகளுக்கும் பயணம் செய்து கொள்ள வசதியாக, சுமார் 23 கி.மீ. தொலைவில் சென்னை பன்னாட்டு வானூர்தி நிலையம் கம்பீரமாக அமைக்கப்பட்டுள்ளது.
கேள்வி: இலட்சுமிபுரம், கொளத்தூர் - கல்லூரி குறித்து விரிவாக சொல்லுங்கள்.
பதில்: இங்கிருந்து சுமார் 3 கி.மீ. தூரத்திலேயே, 2021 ஆம் ஆண்டு ஆரம்பிக்கப்பட்ட அருள்மிகு கபாலீஸ்வரர் கலை அறிவியல் கல்லூரி எவர்வின் பள்ளி வளாகத்தில் தற்காலிகமாக இயங்கி வருகிறது.
கேள்வி: இலட்சுமிபுரம், கொளத்தூர் - மருத்துவம் பற்றி நீங்கள் என்ன அறிந்துள்ளீர்கள்?
பதில்: 24 மணி நேரமும் செயல்பட்டுக் கொண்டிருக்கும் இரட்டை ஏரி குமரன் மருத்துவமனை, இரட்டை ஏரி சந்திப்பு அருகில் 200 அடி உள்வட்டச் சாலையில் அமைந்து அருகிலுள்ள ஊர்களிலுள்ள நோயாளிகளும் எளிதில் வந்து செல்லும் முறையில் பலனளிக்கிறது. மேலும், பெரம்பூர் - செங்குன்றம் சாலையில் அமைந்துள்ள மாயா சிறப்பு மருத்துவமனையும் 24 மணி நேர சேவைகள் செய்து கொண்டிருக்கிறது.
கேள்வி: இலட்சுமிபுரம், கொளத்தூர் - அரசியல் பற்றி நீங்கள் என்ன அறிந்துள்ளீர்கள்?
பதில்: இலட்சுமிபுரம் பகுதியானது, மாதவரம் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. சுதர்சனம். மேலும் இப்பகுதி, திருவள்ளூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கே. ஜெயக்குமார், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.